**O mamă, de Crăciun**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineață, prea devreme, căci e ziua de Crăciun,

Stă o mamă la o masă, bea cafeaua și îi spun:

" Este zi de sărbătoare, toți în casă dorm, visează,

Tu, femeie, nu ai somn? Pentru tine nu contează

Ziua-a doua de Craciun? Odihneste-te îți spun!"

" Doamne, eu sunt fericită că familia e-ntreagă,

Copiii îmi sunt aproape, ziua de Crăciun mi-e dragă,

Dar ca-n fiecare zi mă trezesc devreme tare

Să-mi fac planurile mele, până soarele rasare,

Să-mi fac datoria iară, nu vreau de la tine-ocară!"

"Adevăr ai spus femeie, te-am facut ca să-ngrijești

De bărbat, copii si casă, dar ca să nu te iubești...

N-am crezut că vei ajunge să uiți că exiști și tu,

Familia ta e vie, pentru ea ești sufletu',

Dar să ai grijă de tine până-ajungi în cer la Mine!"

Dimineața cu magia sărbătorii de Crăciun

A adus lumină-n casa unde Domnul nostru bun

A-nvățat-o pe femeie să se bucure de viață,

Căci ea a primit putere să facă grijilor față!